Ribe Stifts Adresseaviser, 1839-11-22
Om den før omtalte Giendøber-Menighed i Kbhvn. meddeler nordisk Kirketidende" nu nærmere Oplysning, hvoraf følgende her optages efter O. Thomsens Avis: For nogle Aar siden sendte de nordamerikanske Gjendøbere en Præst J. S. Oncken til Hamborg, hvor Nogle bleve døbte om i Elben og en Menighed blev stifter. Blandt dem han optog i dette Samfund var ogsaa en født Jøde fra Odense, ved Navn Kobner, som ligeledes blev døbt i Elben og blev Missionair hos dem. Da denne Købner af Avisefterretninger havde seet Navnene paa nogle Fyenboer, som vare idømte Mulcter for andelige Forsamlinger, skrev han dem til, og da de holdt ham for en Broder", var det dem kjært at komme i Forbindelse med ham. At han var Gjendøber, derom var ingen Tale. Da Forbindelsen først var indledt, reiste Købner i Juni Maaned til Fyen, og her talede han i gudelige Forsamlinger. Folk hørte ham gjerne om almindelige christelige Gienstande; men da han kom frem med sine Angreb paa Barnedaaben, sagde man ham, at den Snak kunde han gaae til Mønster med. Saaledes fik han da Underretning om, at Graveur Mønster i Kjøbenhavn havde Hang til at laste Barnedaaben; dette foranledigede ham til at tage til Kjøbenhavn, og her fandt han i Mønster den Mand, han søgte. Efter nogle Dages Ophold der og Virksomhed for hans Øiemed deels middelbart i en andelig Forsamling, der i nogle Aar under Mønsters Jndflydelse har været holdt tildeels af Normanden Enoch Svee i Vognmagergaden, deels umiddelbart i al Stilhed i Samtaler, tog han til Langeland, prædikede ogsaa der i de andelige Forsamlinger, indtil han ved en Forsamling i Tranekjær Sogn paa Pastor Graaes Angivelse blev ført til Birkedommer Holm, af hvem han fik et Tilhold at forlade Langeland. Derpaa tog han til Hamborg. Den udstrøede Sæd voxede imidlertid i Kjøbenhavn ved Mønsters stadige Virksomhed, og nu opfordrede man Præsten Oncken og Købner til at komme dertil, for at døve dem. Søndagen den 27de Oc tover stiftedes da en Menighed, som nu bestaar af 11 Personer, nemlig Graveur P. C. Mønster med Kone, Spisevært Ryding med Kone, Muursvend F. Ludvigsen, med Kone, Rittbinder Enoch Svee, Muursvend Peulecke, Smedesvendene H. Jensen og N. Hansen og Tømmermand C. Petersen. Ved deres Daab gik det saaledes til: Efterat ni at dem Aftenen forud vare prøvede, forlode de Søndag Morgen Kl. 6 Kjøbenhavn og samledes atter ved Søen ved Lundehuset (Emdrup Sø), hvor der blev holdt Bøn. Derpaa afklædte de sig, Mændene afsides fra Qvinderne, og iførte Daabsskjorten, gik Oncken i Vandet med hver Enkelt af dem, lagde dem paa Ryggen og dyppede dem under Vandet i Navnet Faderens og Sønnens og den Helligaands." Efter Handlingens Fuldendelse blev der holdt Bøn, de modtog Haandspaalæggelsen og gik tilbage til Kjøbenhavn. Næste Dag døbtes endnu een og den følgende Onsdag atter een paa samme Maade. Oncken indsatte Mønster til Menighedens Forstander med Fuldmagt til at forvalte Nadveren, (men ikke til at døbe, hvilket kun en Præst maa); de antoge Navnet "Daabs-Menigheden i Kjøbenhavn", og prage Navnet Gjendøbere", da de ikke gjentage, hvad de kalde Daab. Samme Søndag Aften holdtes Rader, ren, som denne Gang forvaltedes af Købner, men siden af Mønster. Næste Torsdag tog Oncken til Hamborg, men Købner blev tilbage, for at virke videre for Sagen.